હવે વડનગર આ જ રીતે દેશ-વિદેશના પ્રવાસીઓ અને ખાસ મહેમાનોની યજમાનગતી કરવા માટે તૈયાર થઈ રહ્યું છે. ભારતીય રેલવે વિભાગે વડનગરના રેલવે સ્ટેશનને ખાસ હેરિટેજ લૂક આપી તૈયાર કર્યું છે. જ્યારે હવે ટુરિઝમ કોર્પોરેશન ઓફ ગુજરાત લિમિટેડ(TCGL) બે મુખ્ય ટુરિસ્ટ એટ્રેક્શન તૈયાર કરી રહ્યું છે. TCGLના મેનેજિંગ ડિરેક્ટર જેનું દેવને કહ્યું કે, ‘શર્મિષ્ઠા લેકફ્રંટમાં તળાવની અંદર પીલર પર બનેલ 2 કિમીનો વૉકવે હશે. જેની એક સાઈડ વોચટાવર પણ બનશે. આ 3 માળના ટાવર પરથી પ્રવાસીઓ આસપાસનો પેનોરોમિક વ્યુ જોઈ શકશે. તેમજ આ બિલ્ડિંગમાં વડનગરના પૌરાણિક ઇતિહાસને દર્શાવતી ગેલેરી પણ હશે.’